CELEX: 42017D1543
Language: et
Date: 2017-09-06 00:00:00
Title: Liikmesriikide valitsuste esindajate otsus (EL, Euratom) 2017/1543, 6. september 2017, millega nimetatakse ametisse Üldkohtu kohtunik

14.9.2017   
            
            
               ET
            
            
               Euroopa Liidu Teataja
            
            
               L 236/22
            
         LIIKMESRIIKIDE VALITSUSTE ESINDAJATE OTSUS (EL, Euratom) 2017/1543,
   6. september 2017,
   millega nimetatakse ametisse Üldkohtu kohtunik
   EUROOPA LIIDU LIIKMESRIIKIDE VALITSUSTE ESINDAJAD,
   võttes arvesse Euroopa Liidu lepingut, eriti selle artiklit 19,
   võttes arvesse Euroopa Liidu toimimise lepingut, eriti selle artikleid 254 ja 255,
   võttes arvesse Euroopa Aatomienergiaühenduse asutamislepingut, eriti selle artikli 106a lõiget 1,
   ning arvestades järgmist:
   
               (1)
            
            
               Euroopa Liidu Kohtu põhikirja käsitleva protokolli nr 3 (nagu seda on muudetud Euroopa Parlamendi ja nõukogu määrusega (EL, Euratom) 2015/2422) (1) artikli 48 kohaselt koosneb Üldkohus alates 2016. aasta 1. septembrist 47 kohtunikust. Nimetatud määruse artikli 2 punktis b on seitsme täiendava kohtuniku ametiaja kestus määratud kindlaks nii, et ametiaja lõpp langeks kokku Üldkohtus 1. septembril 2019 ja 1. septembril 2022 toimuva osalise väljavahetamisega.
            
         
               (2)
            
            
               Sellega seoses esitati Üldkohtu täiendava kohtuniku ametikohale Geert DE BAERE kandidatuur.
            
         
               (3)
            
            
               Euroopa Liidu toimimise lepingu artikliga 255 loodud komitee on esitanud arvamuse Geert DE BAERE sobivuse kohta Üldkohtu kohtuniku ametikohale.
            
         
               (4)
            
            
               Geert DE BAERE tuleks nimetada Üldkohtu kohtunikuks käesoleva otsuse jõustumise kuupäevast kuni 31. augustini 2022,
            
         ON VASTU VÕTNUD KÄESOLEVA OTSUSE:
   Artikkel 1
   Geert DE BAERE nimetatakse Üldkohtu kohtunikuks käesoleva otsuse jõustumise päevast kuni 31. augustini 2022.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 6. september 2017
      
         
            eesistuja
         
         K. TAEL
      
   
   
      (1)  Euroopa Parlamendi ja nõukogu 16. detsembri 2015. aasta määrus (EL, Euratom) 2015/2422, millega muudetakse protokolli nr 3 Euroopa Liidu Kohtu põhikirja kohta (ELT L 341, 24.12.2015, lk 14).